So a Hoazlbeng bschded aus ana grod Sizbeng, de a glaichzeitig Oawadsflechn is. In deara Beng is a Schliz in dem a Höwaschdaung schwingt, den ma Schdeazn nend. Om auf is da Hoazlkobf, dea oft recht schwa is und aus an hoatn Hoiz sei muas und mid dem ma sWeakschdiki fest mocha kau. Unt an deara Schdeazn is a Dridbredl, wo ma in Hoazlkobf mim Fuas auf und zoa mocha kau. Duach de Höwiwiakung und wai ma im Fuas a meara Kroft hod, funkzioniad des a recht guad.